**Skolehelsetjenesten: Helsesykepleier, Psykolog og Fysioterapeut**

Skolehelsetjenesten er et tilbud til barn og unge i grunnskolen.

Skolehelsetjenesten driver helsefremmende og forebyggende arbeid for å fremme elevenes fysiske og psykiske helse. Behandling og oppfølging av sykdom henvises fastlege. Dersom helsesykepleier møter elever i skolehelsetjenesten med behov/ønske om legetime, vil eleven m. foresatte tilbys 1. time hos lege på helsestasjonen. Når helsestasjonslegen benyttes, sendes epikrise til fastlegen, og oppfølging videre vil i hovedsak skje der.

Skolehelsetjenesten drives etter Helsepersonelloven, Retningslinjer for helsefremmende og forebyggende arbeid i helsestasjon, skolehelsetjenesten og helsestasjon for ungdom, Lov om kommunale helse- og omsorgstjenester og Lov om Folkehelsearbeid.

Skolehelsetjenesten fører journal med helseopplysninger på alle elever. Foresatte har rett til innsyn i journalen. Hvis eleven flytter fra kommunen, vil journalen bli overført til helsestasjon i skolens kommune, for å sikre en faglig forsvarlig oppfølging.

Skolehelsetjenesten samarbeider med skolens lærere/sosiallærere, samt andre yrkesgrupper som lege, PPT (pedagogisk psykologisk tjeneste), BUP (Barne- og ungdomspsykiatrien) Barnevernstjenesten og Frisklivssentralen.

Helsesykepleier, psykolog og fysioterapeut har taushetsplikt.

**Helsesykepleier Gro Wangsvik Fredriksen er på skolen hver mandag og tirsdag**   
Mobil: 907 06 762

Fysioterapeut Åsa Selenius er tilknyttet skolehelsetjenesten/familieenheten ved helsestasjonen og har fast tid på skolen **torsdager i oddetallsuker mellom ca kl 8.30-11.00.** Hun kan også kontaktes ved henvendelse til helsesykepleierne på skolen.  
Telefon Åsa Selenius: 902 14 285

Fysioterapeutens arbeidsområder:

* Individuell vurdering, råd og veiledning ved for eksempel skader, sykdommer som gir smerter og/eller nedsatt funksjon i muskel- og skjelettsystemet
* Vurdering av elever med motoriske utfordringer. Råd og tiltak
* Bidra med kartlegging, råd og tilpasning for elever som ikke deltar i kroppsøvingstimene
* Ergonomisk kartlegging og tilrettelegging i klasserommet
* Bidra i helseundervisning etter skolens ønske og behov
* I samråd med skolen bidra inn i helsefremmende arbeid med fokus på fysisk aktivitet

**Åpen dør til fysioterapeut for ungdomsskoleelever**  
**Torsdager i oddetallsuker mellom 9-11** er fysioterapeut på skolen på helsesykepleiers rom. Her kan elevene på ungdomsskolen selv ta kontakt og få vurdering og råd gjeldende for eksempel smerter i muskler/ledd, begrensning i fysisk funksjon, stressrelaterte plager, fysisk aktivitet/inaktivitet og trening m.m.

Fysioterapeut i skolen arbeider primært helsefremmende og forebyggende. Elever som vurderes ha behov for behandlingsopplegg eller rehabilitering over tid vil bli henvist til kommunale fysioterapien eller avtalefysioterapeutene i kommunen.

**Kommunepsykolog Tonje Waag**

Kommunepsykologens arbeidsområder:

* Helsefremmende og forebyggende arbeid, individrettet og mot grupper
* Veiledning og fagstøtte til helsesykepleier og andre faggrupper i skolen i enkelte saker og på aktuelle tema
* Delta i tverrfaglig og/eller flerfaglig samarbeid, eksempelvis i ulike team rettet mot skoler/elever
* Lavterskel behandlingstilbud til skoleelever. Det er ønskelig at skolen eller foresatte henvender seg til skolens helsesykepleier dersom de ønsker at kommunepsykologen skal kontaktes rundt enkeltelever.

**Program for helsesykepleier:**

**Skolestart/1. klasse:**  
Skolestartkonsultasjon med oppstart etter høstferien: Helseundersøkelse og helsesamtale på helsestasjonen. Måling av høyde/vekt, hørselstest. Synstest ved behov. Ved forespørsel: deltakelse på foreldremøte.

**2. klasse:** Vaksine mot Difteri/Stivkrampe/Kikhoste/Polio.

**3. klasse, i løpet av januar/februar:** Måling av høyde/vekt. Spørsmålsskjema til foresatte vedrørende elevens helse. Undervisning/helseopplysning om søvn, kosthold, fysisk aktivitet og hygiene.

**4. klasse:** Samarbeid med lærere etter behov.

**5. klasse (vår):**Undervisning om pubertet, vennskap, mobbing, mobil/internett, forelskelse/følelser, grenser/seksuell lavalder mm. Tilby undervisning om Psykologisk førstehjelp.

**6. klasse:** Vaksine mot Meslinger/Kusma/Røde hunder (MMR)

**7. klasse:** Vaksine mot HPV (Humant papillomavirus). Tilby undervisning/helseopplysning om søvn, kosthold, psykisk helse, fysisk aktivitet, kropp/grenser.

**8. klasse, i hovedsak vinter/vår:** Måling av høyde og vekt. Helsesamtale med tema: trivsel og relasjoner, søvn, kosthold, fysisk aktivitet, tannhelse, seksualitet, tobakk, alkohol og rusmidler, vold, overgrep og omsorgssvikt, informasjon om fastlegeordningen og tilbud om HFU (Helsestasjon for ungdom).

**9. klasse:** Tilby undervisning om tema: Ungdom og utvikling, fysisk, psykisk og seksuell helse.

**10. klasse:** Vaksine mot Difteri/Stivkrampe/Kikhoste/Polio (en boosterdose/oppfriskingsdose) Utover det faste programmet kan elever og foresatte kontakte skolehelsetjenesten for å få hjelp til å forebygge eller løse et problem, både av fysisk og psykisk art. Det vil bli gitt råd og vegledning, samt gjort en vurdering på behov for hjelp fra andre instanser.

All vaksinering planlegges gjennomført før høstferien.